11. septembra 2001 zjutraj so islamski teroristi ugrabili dve potniški letali, Let 11 American Airlines in Let 175 United Airlines in ju namerno zapelji v stolpa Svetovnega trgovinskega centra. Ob 8:46:40 je prva skupina ugrabiteljev z letalom American 11 trčila v severno fasado Severnega stolpa, med 93. in 99. nadstropjem. Sedemnajst minut kasneje, ob 9:03:11 je druga skupina ugrabiteljev z letalom United 175 trčila v južno fasado Južnega stolpa med 77. in 85. nadstropjem. Teroristična organizacija Al-Kaida, ki jo je vodil Osama bin Laden, je napade izvajala za maščevanje nekaterih vidikov ameriške zunanje politike, zlasti ameriške podpore Izraelu in prisotnosti ameriških vojaških sil v Savdski Arabiji. Škoda, ki jo je povzročil American 11 ob trku v severni stolp, je povzročila, da so se vsa dvigala in stopnišča v stolpu uničila, zaradi česar se iz nadstropij nad mestom trka ni dalo pobegniti. Škoda, ki jo je povzročil United 175 ob trku v južni stolp, je imela bolj osredotočen vpliv, eno stopnišče pa je ostalo nepoškodovano. Po tem stopnišču je uspelo pobegniti le 14 ljudi, več sto pa jih je ostalo ujetih v zgornjih nadstropjih. United 175 je južni stolp zadel v jugo-vzhodni del, predvsem nižje v primerjavi z severnim stolpom, kar je posledično tudi vplivalo na zgodnjo zrušitev stolpa.